
[bookmark: _Hlk82116360]І. ОБЩИ ПОЛОЖЕНИЯ:

Чл.1. (1) Настоящият план регламентира ситуациите, мерките, стратегиите, процедурите, тактиките и правилата за действие в Професионална гимназия по икономика и техника „Рачо Стоянов“ – град Дряново за овладяване на кризисна ситуация, предизвикана от терористична заплаха и/или при извършен терористичен акт срещу личност, обект или дейност, а така и при прилагане на мерки за преодоляване на последствията за учениците, педагогическия и непедагогическия персонал и временно пребиваващи външни лица на територията на училището.
(2) За всички неуредени в настоящия правилник въпроси се прилага Закона за противодействие на тероризма и другите национални нормативни и административни актове в областта на борбата с тероризма.

Чл.2. (1) Цел на настоящия план е осигуряване на постоянна и адекватна защита на учениците, служителите и работниците както и на гражданите (родители и други), временно пребиваващи на територията на Професионална гимназия по икономика и техника „Рачо Стоянов“ – град Дряново срещу терористична заплаха и/или акт.
(2) Цел на настоящия план е координиране на действията на Професионална гимназия по икономика и техника „Рачо Стоянов“ – град Дряново с компетентните териториалните структури на общинската и  областната изпълнителна власт по повод терористична заплаха и/или акт на територията на училището.
Чл.3. Задачи на настоящия план са както следва:
1. създаване на предварителна организация за недопускане на извършването на терористични заплахи и/или актове на територията на училището;
2. предприемане на мерки за предотвратяване и намаляване на последиците от извършена терористични заплахи и/или актове на територията на училището;
3. оценка на рисковете от извършване на терористични заплахи и/или актове на територията на училището;
4. въвеждането на нива на заплаха от терористични заплахи и/или актове на територията на училището;
5. определяне на степени на готовност на Професионална гимназия по икономика и техника „Рачо Стоянов“ – град Дряново за противодействие на терористични заплахи и/или актове на територията на училището.
ІІ. ЗАДЪЛЖЕНИЯ НА ДЛЪЖНОСТНИ ЛИЦА:
Чл.4. (1) Задълженията на директора на Професионална гимназия по икономика и техника „Рачо Стоянов“ – град Дряново са общи и специфични. Специфичните задължения на директора са по повод настъпила терористична заплаха и/или акт.
(2) Общите задължения на директора на училището са както следва:
1. организира и ръководи защитата на училището от терористични заплахи
и/или актове;
2. организира разработването и внася за приемане от педагогическия съвет на
Професионална гимназия по икономика и техника „Рачо Стоянов“ – град Дряново на План за противодействие на тероризма на училището;
3. организира разработването и приемането на периодични актуализации на плана за противодействие на тероризма на училището;

4. осигурява изпълнението на мерките, разписани в настоящия план;
5. организира, координира и провежда превантивни мерки за недопускането или намаляването на последици от терористични заплахи и/или актове;
6. организира и координира действията по неотложните спасителни и аварийно-възстановителни работи по ликвидиране на последствията от терористичен акт;
7. планира в бюджета на училището финансови средства за осигуряване на дейностите по плана за противодействие на тероризма;
8. определя със своя заповед Щаб (координационен съвет) по безопасност;
9. извършва обмен на информация и координира действията на училището с компетентните териториалните структури на общинската и областната изпълнителна власт по повод терористична заплаха и/или акт на територията на училището;
10. организира извършването на аналитична и прогнозна дейност за очаквани терористични заплахи и/или актове;
11. ежегодно планира и провежда обучение и практическа подготовка на учителите и служителите за усвояване на специфични задължения при различни сценарии за действие съгласно плана при терористичен акт и спазването правилата при пропускателния режим;
12. организира информационни кампании сред родителите на учениците, обучавани в училище.
(3) Специфичните задължения на директора на училището са както следва:
1. осигурява спазването на въведените мерки в зоната на кризата;
2. усилва охраната на рисковите обекти на територията на училището;
3. събира и предава информация на компетентните органи за разрушенията и броя на пострадалите;
4. оказва съдействие на компетентните органи при разрешаване на кризата, възникнала в следствие на терористична заплаха и/или акт.
Чл.5. (1) Задълженията на Щаба по безопасност на Професионална гимназия по икономика и техника „Рачо Стоянов“ – град Дряново са общи и специфични. Специфичните задължения на Щаба по безопасност са по повод настъпила терористична заплаха и/или акт.
(2) Общите задължения на Щаба по безопасност на училището са както следва:
1. разработва и предлага за утвърждаване План на Професионална гимназия по икономика и техника „Рачо Стоянов“ – град Дряново за противодействие на тероризма;
2. координира действията по събиране и предаване на информацията на директора на училището и на компетентните органи;
3. оказва съдействие на екипите на компетентните органи, участващи в дейностите по предотвратяване и ликвидиране на последствията от терористична заплаха и/или акт;
4. организира дейности по запознаване с борбата с тероризма в глобален и национален мащаб и с плана за противодействие на тероризма.
(3) Специфичните задължения на Щаба по безопасност на училището са както следва:
1. определя мястото и характера на терористичната заплаха и/или акт и организира тяхната локализация;
2. при необходимост спира електричеството, водата (с цел предотвратяване на течове), газ и други комуникации;
3. организира при необходимост дейностите по гасене на възникнал пожар;

4. организира издирване на пострадали и предприема действия по тяхното извеждане от кризисната зона и при необходимост ги отвеждат в медицинския кабинет на училището;
5. организира охраната на рисковите обекти на територията на училището и на кризисната зона;
6. събира информация за кризисната ситуация и я предава на директора на Професионална гимназия по икономика „Рачо Стоянов“ – град Дряново и на компетентните органи;
7. оказва съдействие на компетентните органи при разрешаване на кризата, възникнала в следствие на терористична заплаха и/или акт.

Чл.6. (1) Специфичните задълженията на медицинското лице на Професионална гимназия по икономика и техника „Рачо Стоянов“ – град Дряново по повод настъпила терористична заплаха и/или акт са както  следва:
1. извършва оценка на медицинската обстановка, възникнала по повод на терористичната заплаха и/или акт;
2. създава нужната според конкретната кризисна ситуация организация за медицинско осигуряване на децата и персонала на детската градина и на гражданите, пребиваващи на територията на детската градина за периода на терористичната заплаха и/или акт;
3. оказва спешна помощ на пострадалите (ако има такива);
4. извършва медицинска сортировка и при необходимост и евакуация на пострадалите (ако има такива);
5. извършва хигиенно-противоепидемични действия при необходимост
6. събира информация за медицинските характеристики на кризисната ситуация и я предава на директора на Професионална гимназия по икономика и техника „Рачо Стоянов“ – град Дряново и на компетентните органи;
7. оказва съдействие на компетентните органи при разрешаване на кризата, възникнала в следствие на терористична заплаха и/или акт.
ІІІ. МЕРКИ ЗА БОРБА С ТЕРОРИЗМА:
Чл.7. (1) Възможни сценарии за терористична заплаха и/или акт в Професионална гимназия по икономика и техника „Рачо Стоянов“ – град Дряново са:
1. задействане на взривно устройство на територията на училището (учебна стая, коридор, сервизно помещение, двор или др.).
2. използване на огнестрелно оръжие на територията на училището или в непосредствена близост;
3. използване на оръжие за масово поразяване в или в близост до територията на училището;
4. вземане на заложници: деца или персонал на училището или граждани, намиращи се на територията на училището;
5. използване на хладно оръжие и/или отправяне на заплахи за живота и здравето на децата и персонала на училището или на граждани, намиращи се на територията на училището;
6. нерегламентирано проникване в комуникациите (електричество, вода, газ и др.) и електронната мрежа (интернет, компютри, административната мрежа) на училището.
(2) Възможни са и всякакви други кризисни ситуации, резултат от терористична заплаха и/или акт.



         
 Чл.8. Нивата на терористична заплаха в Професионална гимназия по икономика и техника  „Рачо Стоянов“ – град Дряново се определят съгласно Закона за противодействие на
 тероризма и са както следва:
1. НИСКО ниво на заплаха - "Трето ниво" - наличната информация и събития предполагат оценка за ниска вероятност за извършване на терористичен акт; елементите от средата за сигурност не предвиждат възможности за планиране и осъществяване на терористичен акт;
2. ВИСОКО ниво на заплаха - "Второ ниво" - значителен брой елементи на заплаха са оценени като налични в страната или в непосредствено съседство и е налице реален риск от извършване на терористичен акт; разпорежда се при наличие на реален риск от осъществяване на терористичен акт; анализът на елементите от средата показва, че са налице възможности за осъществяване на терористичен акт;
3. МНОГО ВИСОКО ниво на заплаха - "Първо ниво" - всички елементи на заплаха са налични в страната или в непосредствено съседство и е налице висок риск от извършване на терористичен акт; съществуват непосредствени намерения за осъществяване на такъв акт, с налични средства и създадена организация.

Чл.9. (1) В зависимост от нивата на терористична заплаха, определени в чл. 8 от настоящия план, се определя и степента на готовност на Професионална гимназия по икономика и техника „Рачо Стоянов“ – град Дряново за реакция на терористична заплаха и/или акт.
(2) Степените на готовност на училището се определят съгласно Закона за противодействие на тероризма и са както следва:
1. „Зелена степен“ – ПОСТОЯННА ГОТОВНОСТ- не съществува реален риск от терористична заплаха и/или акт;
2. „Жълта степен“ - ПРЕДУПРЕЖДЕНИЕ - съществува реален риск от терористична заплаха и/или акт;
3. „Оранжева степен“ - ПОВИШЕНА ГОТОВНОСТ - получена е информация за неизбежен и непосредствен риск за осъществяване на терористична заплаха и/или акт;
4. „Червена степен“ - РЕАГИРАНЕ - осъществяване на терористична заплаха и/или акт и възникване на кризисна ситуация.
Чл.10. В зависимост от степените на готовност, определени в чл. 9 от настоящия план, се предприемат мерки както следва:
1. „Зелена степен“ – ПОСТОЯННА ГОТОВНОСТ:
1.1. училището изпълнява ежедневната си дейност;
1.2. училището осъществява постоянно наблюдение и анализ на средата
за сигурност;
1.3. училището обменя информация за рискове и заплахи, свързани с
терористична дейност и радикализация с РУО, ОД на МВР, Териториална дирекция
„Национална сигурност“ (ТДНС), РДПБЗН, както и с дежурния в общината;
1.4. училището поддържа готовност за своевременно и координирано противодействие на терористичните заплахи




сигурност;
2. 
„Жълта степен“ – ПРЕДУПРЕЖДЕНИЕ:
2.1. училището изпълнява ежедневната си дейност;
2.2. в училището се повишава наблюдението и анализа на средата за

2.3. извършват се проверки на готовността за противодействие на

терористичните актове;
2.4. прави се преглед и оценка на плана за реагиране и при необходимост се актуализира;
2.5. провежда допълнителна подготовка (обучение, информация и др.) на педагогическия и непедагогическия персонал в училището, в зависимост от характера на риска от извършване на терористична заплаха и/или акт;
2.6. при необходимост се засилва охраната на училището;
2.7. училището обменя информация за рискове и заплахи, свързани с терористична дейност и радикализация с РУО, ОД на МВР, Териториална дирекция
„Национална сигурност“ (ТДНС), РДПБЗН, както и с дежурния в общината;
2.8. училището поддържа готовност за своевременно и координирано противодействие на терористичните заплахи.
3. „Оранжева степен“ – ПОВИШЕНА ГОТОВНОСТ:
3.1. училището изпълнява ежедневната си дейност;
3.2. в училището се повишават мерките за контрол;
3.3. провежда извънреден, целенасочен инструктаж на педагогическия и непедагогическия персонал в училището, в зависимост от характера на риска от извършване на терористична заплаха и/или акт;
3.4. провежда се тренировка (под формата на игра) с учениците, обучавани в училището, как следва да реагират в конкретната кризисна ситуация, за която има повишен риск от настъпвани;
3.5. организира се информация на родителите на учениците;
3.6. при необходимост се извършва евакуация на хора и материални
средства;
3.7. училището обменя информация за рискове и заплахи, свързани с
терористична дейност и радикализация с РУО, ОД на МВР, Териториална дирекция
„Национална сигурност“ (ТДНС), РДПБЗН, както и с дежурния в общината;
3.8. училището поддържа готовност за своевременно и координирано противодействие на терористичните заплахи.
4. „Червена степен“ – РЕАГИРАНЕ:
4.1. задейства се плана за борба с тероризма;
4.2. предприемат се незабавни адекватни на кризисната ситуация мерки;
4.3. незабавно се сигнализират всички компетентни органи: ОД на МВР, Териториална дирекция „Национална сигурност“ и др.;
4.4. информират се Община Дряново и РУО за възникналата кризисна
ситуация;
4.5. оказва се пълно съдействие на компетентните органи.

Чл.11. Процедура на действие при получаване на сигнал за терористична заплаха и/или акт:

1. служителят, приемащ сигнала, трябва да запази спокойствие и по възможност да предположи обаждащия се към продължителен разговор, по време на който да се опита да определи пол, възраст, диалект/акцент и да запомни тембъра на гласа, евентуални дефекти в говора, характерни шумове и др.
2. незабавно след приемането на сигнала да уведоми директора на училището, който подава сигнал на телефон 112. При отсъствие на директора или заместник-директора, служителят сам подава сигнала на телефон 112.
3. в случай, че е подаден сигнал за поставено взривно устройство да не се предприемат действия по неговото търсене и да не се правят опити за неговото обезвреждане.
4. в случай, че е подаден сигнал за поставено взривно устройство, да се организира евакуация на учениците и учителите в безопасни помещения и пространство, отстоящи на не по-малко от 50 метра от застрашената зона.
5. да се изпълняват разпореждания на екипа на компетентните отговори, определен за решаване на конкретната кризисна ситуация.

Чл.12. Процедура на действие при намиране на съмнителен, безстопанствен пакет на територията или в непосредствена близост до територията на училището:
1. служителят, намерил безстопанствен пакет, незабавно информира директора на училището, който подава сигнал на телефон 112. При отсъствие на директора, служителят сам поддава сигнала на телефон 112.
2. да не се предприемат действия по преместване, отваряни и/или обезвреждане на съмнителният пакет.
3. предприемат се действия за намиране собственика на пакета.
4. в случай, че са налице достатъчно данни, че действително в съмнителния пакет има взривно устройство, да се организира евакуация на учениците и служителите в безопасни помещения и пространство, отстоящи на не по-малко от 50 метра от застрашената зона.
5. да се изпълняват разпореждания на екипа на компетентните органи, определен за решаване на конкретната кризисна ситуация.

Чл. 13. Процедура на действие при обща терористична заплаха и/или акт, различни от описаните в чл. 11 и чл. 12 от настоящия план:

	№ по ред
	ДЕЙНОСТ
	ИЗПЪЛНИТЕЛ
	СРОК

	
1.
	Уведомяване на директора на училището
	Лицето, което първо е установило терористичната
заплаха и/или акт
	
незабавно

	
2.
	Подаване на сигнал на телефон 112 и на ОД на МВР и/или други компетентни органи
(държавни и/или местни)
	Директорът, а при негово отсъствие лицето, което първо е установило терористичната
заплаха и/или акт
	
незабавно

	
3.
	При отсъствие на директора се уведомява  назначен за
ръководител на училището
	Лицето, което първо е установило терористичната заплаха и/или акт
	
незабавно



	
4.
	
Уведомяване на учениците и персонала на училището
	Директорът, а при негово отсъствие заместник директора или друг назначен
ръководител на училището
	до 5 минути от началото на кризисната ситуация

	
5.
	Предприемане на адекватни на
кризисната ситуация мерки за защита
	Директор
Щаба по безопасност
	до 10 минути от
началото на кризисната ситуация

	
6.
	Евакуиране на учениците и персонала, съгласно плана за евакуация
	
Директор
Щаба по безопасност
	При необходимост до 15 минути от началото на кризисната
ситуация

	
7.
	
Изключване на електрическо захранването, вода и други
	
Директор
Работник поддръжка
	При необходимост до 15 минути от началото на кризисната
ситуация

	
8.
	
Оказване на първа помощ на пострадалите
	
Медицинско лице
	При необходимост незабавно след откриване на
пострадалите

	
9.
	Изпълнение разпорежданията на екипа на компетентните органи, определен за решаване
на кризисната ситуация
	
Директор
Щаба по безопасност
	По разпореждане на екипа на компетентния орган

	
10.
	
Информиране на родителите
	Директор
Щаба по безопасност
	До 30 мин. от началото
на кризисната ситуация





ІV. ЗАКЛЮЧИТЕЛНИ РАЗПОРЕДБИ:

Чл.14. Настоящият план за противодействие на тероризма е разработен на основание  чл. 16, т.6 от Закона за противодействие на тероризма.

Чл.15. (1) Настоящият план за противодействие на тероризма е утвърден със Заповед от 15.09.2025г. на директора на Професионална гимназия по икономика „Рачо Стоянов“ – град Дряново и приет с Протокол № 22/11.09.2025 година на ПС и Протокол № 4/11.09.2025 година на Общото събрание.


Настоящият план за противодействие на тероризма се актуализира при необходимост по реда на неговото утвърждаване.
(2) Копия от настоящият план за противодействие на тероризма се съхраняват от директора на училището, председателя на Щаба по безопасност и в учителската стая за сведение и изпълнение.










Приложение 1

ЗАДЪЛЖЕНИЯ НА СЛУЖИТЕЛЯ ЗА ВРЪЗКА ПО СИГУРНОСТТА:


1. При отправена заплахи или извършване на терористичен акт незабавно информира:
· Дежурния на съответното РУП; - Дежурния в НКТЦ на ДАНС;
· Директора на учебното заведение;

2. Провежда първоначален и периодични [не по-малко от веднъж годишно/ инструктажи и обучение на служителите в обекта, като при инструктажа се:
· запознава с основните правила за действие при засичане на лица със съмнително поведение, които безцелно пребивават в обекта, извършват оглед за камери, излъчват видима нервност и възбуда и други белези на нетипично поведение;
· инструктира за действие при установяване на изоставен багаж — чанти, куфари, пакети и др.
· инструктира за недопускане на събирането на голям брой посетители в малки помещения;
· [image: ]инструктира за повишено внимание при получаване на пратки пораждащи съмнение за наличие на забранени вещества или предмети, или на пратки от неизвестни податели;
· запознава с наличнитe за оповестяване, информиране и реагиране при извършен терористичен акт;
· провежда симулативни тренировки и учения за противодействие на тероризма не по-малко от веднъж на шест месеца, което се отразява в протокол
























Приложение 2

ПРОТОКОЛ


за проведени симулативни тренировки и учения, съгласно изискванията на Закона за                            противодействие на тероризма и Наредба № 81213-1225/27.05.2017 г. за видовете обекти по чл. 23, ал. 1 от ЗПТ, чиито собственици и ползватели разработват и прилагат мерки за противодействие на тероризма, минималните изисквания към тези мерки и реда за упражняване на контрол от служителите на ПГИТ „Рачо Стоянов“ – град Дряново, работещи в сградата, находяща се на адрес: Дряново, ул. „Трети март“ № 23.

Протоколът от проведената симулативна тренировка /учение/ се изготвя след завършване на занятието и следва да съдържа конкретни атрибути:

1. Дата и време на провеждане /ден и час/
2. кратко описание на симулативната тренировка /учение/ 
3. Начин на обявяване на учебната ситуация
                       4. Място на възникване на учебната ситуация
                       5. Начин на оповестяване на конкретната учебната ситуация
                       6. Сборна точка /при необходимост/
                       7. Продължителност на реагирането /от обявяването до излизане и на последния човек от сградата, ако има евакуация/
                       8. Констатации на възникнали проблеми
                       9. Необходимост от предприемане на допълнителни административни, организационни и технически превантивни мерки за отстраняване на проблемите.
10. Дата на съставяне, изготвил, име и фамилия на служителя за връзка по сигурността, подпис, печат, рег. номер на документа
11. Участвали в тренировката — имена, длъжности и подписи.






Забележка:
Преди провеждане на симулативна тренировка /учение/ по преценка на ръководителя на обекта могат да бъдат поканени представители на съответното РУП и/или ДАНС.







Приложение 3


ПРОТОКОЛ

[image: ]за първоначален/периодичен инструктаж	и обучение на служителите в съответния обект, съгласно изискванията на Закона за противодействие на тероризма и Наредба 81213-1225/27.05.2017 г. за видовете обекти по чл. 23, ал. 1 от ЗПТ, на служителите на ПГИТ „Рачо Стоянов“ – град Дряново, работещи в сградата, находяща се на адрес: Дряново, ул. „Трети март“ № 23. 

Протоколът за първоначален/периодичен инструктаж се изготвя след направата на инструктажа и следва да съдържа конкретни атрибути:

[image: ]I . Дата и време на провеждане /ден и час/
2. Място на провеждане
З. Дата на съставяне, изготвил, име и фамилия на служителя за връзка по сигурността, подпис, печат, рег. номер на документа
4. Участвали в инструктажа — имена, длъжности и подписи


Забeлежка:

По време на инструктажа, провеждащият	 го, запознава служителите с правилата за поведение при заплаха от терористичен акт
· Приложение 4










Приложение 4


ПРАВИЛА ЗА ПОВЕДЕНИЕ НА СЛУЖИТЕЛИТЕ В ОБЕКИТЕ ПРИ ЗАПЛАХА ОТ ТЕРОРИСТИЧЕН АКТ

I. Действие при установяване на изоставен багаж — чанти, куфари, пакети и др. или при получаване на пратка, пораждаща съмнение за наличие на забранени вещества или предмети /пратка, притежаваща неспецифичен мирис, издаваща нехарактерен шум, светлини или съдържаща непознати вещества/.

1. Служителят открил пакет или предмет с неизвестно съдържание,
пораждащо съмнение, че е заложено самоделно взривно устройство в обекта незабавно подава сигнал на тел. 112 и информира служителя за връзка по сигурността и охраната.
         2. Служителят за връзка по сигурността, незабавно информира директора на обекта и кмета на района.
        3. Охранителя отцепва района на местопроизшествието на безопасно
разстояние и с лента за обезопасяване огражда заложеното взривно устройство [приема се за безопасно разстояние не по малко от 50 м в радиус/
        4. Не се допускат каквито и да е било действия върху заложеното взривно устройство.
        5. Не се допуска изземване, разпиляване или унищожаване на заложеното взривно устройство, предмети и вещи, намиращи се около него.
         6. Не се допускат опити за обезвреждане на заложено взривно устройство и оглед до пристигането на специализираните служби от МВР.
          7. Служителят за връзка по сигурността без паника евакуира децата,
учениците, служителите и външните лица, намиращи се в обекта по проверени и безопасни пътища.
          8.0хранителят установява всички лица /служители, външни посетители/, които са били в общинския обект.
          9.След пристигане на специализираните служби на МВР служителят за връзка по сигурността и дежурният охранител окозват съдействие за провеждане на необходимите оперативно-издирвателни мероприятия.
         10.След приключване дейността на специализираните служби на МВР, същите изготвят и предоставят протокол за извършена проверка на сградата и указания за допълнителни мерки за сигурност. 
Съгласно тези указания ръководителят на обекта може да издаде заповед за 24 часово напускане на сградата или за възстановяване на нормалния ритъм на работа.
При съмнения или получаване на данни, че лице носи със себе си взривно устройство в куфар, чанта, пакет, плик и т.н. и има намерение да прави или е отправил заплахи за взривяване към хора и обекти, действията са следните:
-Не се осъществява /в никакъв случай/ пряк контакт с лицето /опит за задържане 


или отнемане на взривното устройство/.
-Събира се визуална информация за лицето и неговото обкръжение.
-Подава се информация на тел. 112 или на специализираните служби на МВР, изчакват се и се действа по техни указания.

II. Действия при анонимен сигнал за поставено взривно устройство
/бомба/ в общински обект.
            1. При злоумишлено анонимно телефонно обаждане за наличие на взривно устройство /бомба/ в сградата, приемащият информацията запазва спокойствие, без да прекъсва обаждането и задължително активира записващо устройство /ако има налично такова/. След приключване на разговора, телефонът се оставя отворен и незабавно се подава информацията на тел. 112.
           2. Служителят, приел съобщението за поставено взривно устройство в помещение на обекта прави всичко възможно за удължаването на времетраенето на разговора, задава колкото се може повече въпроси, за да може в последствие да се установи сериозността на заплахата, евентуалното място и телефона от който е направено обаждането. Могат да се задават въпроси като: С кого говоря? Как да разбера, че не се шегувате? Защо избрахте точно мен? И т.н.
         3.Служителят задължително записва точното време, дата, когато е прието обаждането. При липса на записващо устройство служителят записва и какво точно е произнесено, какви заплахи са отправени и какви инструкции са дадени от извършителя. Служителят приел съобщението трябва да запомни дали лицето говори с акцент, местен диалект и има ли затруднения в говора.
          4.След приключване на разговора и подаване на информацията на
тел. 112, служителят приел съобщението незабавно уведомява служителят за връзка по сигурността и охраната на обекта. Служителят за връзка по сигурността уведомява ръководителя на обекта специализираните органи на МВР. Ръководителят на обекта уведомява кмета на района.
        5. След пристигане, служителите от МВР извършват проверка на помещенията за наличие на взривно устройство в присъствието на служителя за връзка по сигурността. След приключване на проверката органите на МВР изготвят констативен протокол в два екземпляра по образец, който се подписва от ръководителя на полицейския екип и служителя за връзка по сигурността.
       6. В зависимост от ситуацията ръководителят на обекта може да издаде заповед за 24 часово напускане на сградата или за възстановяване на нормалния ритъм на работа.


III. Действия при въоръжено нападение на общински обект и задържане на хора за заложници.
[image: ]            1. Незабавно по възможност се подава информацията на тел. 112 и се уведомяват органите на МВР, информират се служителят за връзка по сигурността, ръководителят на обекта, кмета на района или кмета на община Стара Загора.
           


2. Целесъобразно е да се направи самооценка, като всеки погледне на себе си като на възможна цел на терористите. Да се оценят от същия ъгъл и другите заложници. Често е важно не кой сте, а кого представлявате. Ако похитителите решат да демонстрират твърдост те могат да елиминират някой заложник, като обикновено избират жертви измежду най-важните личности.
          3.Не се влиза в преговори или в някакви разговори с извършителите по собствена инициатива и не се използват действия, които могат да провокират нападателите да използват оръжие.
         4. Ако сте взети за заложници от терористи приемете тактиката на пасивното съпротивление:
[image: ]- Изпълняват се указанията на терористите /самостоятелно се определя, кой от терористите е лидера и кой е най-опасен/.
[image: ]Не се оказва съпротива, ако поискат вашите вещи, дава им се каквото поискат.
· Да не се забравя-терористите не трябва да се гледат в очите.
[image: ]- Не се правят резки движения и не се повишава тон.
· Не се реагира на провокации.
[image: ][image: ]При стрелба, се ляга на пода и по възможност да се прикрива зад предмети /седалки, бюра, сандъци и др./,не се тича.
         5.При наличие на близък контакт с похитителите, трябва да се говори само за себе си и семейството си. Постарайте се да създадете у тях представа за себе си, като за обикновен човек. Тогава е по-вероятно и терористите да се отнесат по-добре с вас.
        6.Не трябва да се обсъжда и разгласява каквато и да било информация, която служителите притежават.
        7.В никакъв случай не се говори за политика. Ако може да се симулира болестно състояние и относително дълга да се имитират негови пристъпи, има шанс заложниците да бъдат освободени в хода на преговорите, още преди .инцидента да приключи. Заложниците следва да ангажират мозъка си с някакви мисловни занимания, за да не са спохождани от лоши мисли.
        8.Да не се изпада в паника и да не се предприемат импулсивни постъпи.
         9.Да не се демонстрира служебно и материално благополучие. Ако похитителите открият, че някой от заложниците е от /силните и богатите на деня/, могат да приложат към него особено остри методи на терор, унижение и шантаж.
        10.Да не се привлича вниманието, поради това, че похитителите
непрекъснато търсят онези, които са готови да окажат съпротива и обикновено ги елиминират.
         11.Да се следят действията на терористите внимателно, но не натрапчиво.
          12.При разпит, от страна на терористите, да се заеме проста, логична
позиция и заложниците да се придържат към нея. Заложниците трябва да са учтиви и да сдържат темперамента си. Да отговарят кратка, да говорят свободно на незначителни теми, но да бъдат предпазливи, когато разговорът се обърне към по-важни неща.
      



13. Ако някой от заложниците е принуден да представи терористичните искания в писмен вид или на запис, трябва да се прави само това, което е наредено от терористите.   
 14.Да се използва всяка реална и разумна възможност за бягство. По този начин може да се окаже неоценима помощ на силите за борба с тероризма, като се разкаже за видяното.
 15.В случай на опит за спасяване от страна на силите на МВР:
[image: ]Заложниците трябва да легнат на пода, не трябва да се движат, освен по изричната инструкция на спасителните сили. При никакви обстоятелства заложниците не трябва да се опитват да
помагат на спасителните сили. Трябва да останат на място без оръжие или нещо, което може да бъде възприето като оръжие.
Заложниците трябва да са тихи и да не привличат вниманието на похитителите.
[image: ]Заложниците трябва да очакват инструкции.
[image: ]Спасителните сили първоначално ще се отнесат към заложниците, като към терористите, докато със сигурност не определят всеки един от заложниците, като приятел или враг. Това се прави за безопасността на всички. Заложниците следва да оказват съдействие, дори и ако първоначално са им поставени белезници или са вързани.
Най-важното при всяка една подобна ситуация е да не се изпада в паника, заложниците трябва да се опитат да поемат контрол над собствениците си емоции, което ще помогне да се овладее ситуацията, и най-важното да спасят живота си и този на близките.

       IV.При използване на оръжие.

[image: ]Още при първият изстрел основната задача на заложниците е да залегнат или да се снишат, колкото може по-ниско на пода. Мястото до прозорец е най-добро.
· В началото на активната фаза на операцията на специализираните части, по мегафон ще прозвучи командата „Залегни”. В първите секунди на съпротивата терористите обикновено остават на крака и стават мишена на специалните части за борба с тероризма.
· Заложниците трябва да запазят заетото положение до крайното спиране на стрелбата. В този момент специалните части, извършващи операцията, са крайно възбудени.
Водени от инстинктите, отработени в тренировки, те могат да открият огън по всеки, който мръдне или извика.
· Най-често освобождаването на заложници започва с хвърлянето на шумови гранати. От тях не само терористите, но и похитените временно изпадат в шок.
· След прекратяване на стрелбата по команда на ръководителя на операцията трябва бързо и без паника да се напусне помещението през посочения изход. Да се реагира само на дадените указания и команди.

